CELEX: C2007/183/41
Language: mt
Date: 2007-08-04 00:00:00
Title: Kawża C-266/07: Rikors imressaq fil- 5 ta' Ġunju 2007 — Il-Kummissjoni tal-Komunitajiet Ewropej vs Ir-Repubblika Portugiża

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/24
            
         Rikors imressaq fil-5 ta' Ġunju 2007 — Il-Kummissjoni tal-Komunitajiet Ewropej vs Ir-Repubblika Portugiża
   (Kawża C-266/07)
   (2007/C 183/41)
   Lingwa tal-kawża: Il-Portugiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: A. Caeiros u J.-B. Laignelot, bħala aġenti)
   
      Konvenuta: Ir-Repubblika tal-Portugall
   Talbiet
   
               —
            
            
               tiddikjara li, meta ppermettiet l-inċinerazzjoni ta' skart ta' l-isptar f'impjanti ta' inċinerazzjoni mingħajr permess validu, ir-Repubblika Portugiża naqset milli twettaq l-obbligi tagħha skond l-Artikolu 4 tad-Direttiva 2000/76/KE (1) ta' l-4 ta' Diċembru 2000 dwar l-inċinerazzjoni ta' skart jew, sussidjarjament, l-Artikolu 9 tad-Direttiva 2006/12/KE (2) tal-5 ta' April 2006 dwar l-iskart;
            
         
               —
            
            
               tordna lir-Repubblika Portugiża tbati l-ispejjeż.
            
         Motivi u argumenti prinċipali
   Skond l-interpretazzjoni ta' l-Artikolu 3 tad-Direttiva 2000/76/KE, moqri flimkien ma' l-Artikolu 20(2) ta' dik id-Direttiva, l-inċineratur in kwistjoni huwa inċineratur ġdid għall-finijiet ta' l-applikazzjoni tad-Direttiva 2000/76/KE, b'mod li d-Direttiva hija applikabbli għall-inċineratur tal-Parque da Saúde f'Liżbona. Dan l-inċineratur seta' jibda jiffunzjona biss wara li jikseb permess billi josserva l-kundizzjonijiet li jinsabu fl-Artikolu 4 ta' din id-Direttiva. L-awtoritajiet Portugiżi ma rrispettawx dan ir-rekwiżit.
   Fi kwalunkwe każ, anki jekk għandu jiġi kkunsidrat bħala quod non li l-inċineratur in kwistjoni għandu jiġi kklassifikat bħala “inċineratur eżistenti” għall-iskop tad-Direttiva 2000/76/KE u li, konsegwentement, din id-Direttiva ma kinitx applikabbli għalih, peress li l-funzjonament tiegħu kien suġġett għall-kundizzjoni li jikseb permess minn qabel skond l-Artikolu 9(1) tad-Direttiva 2006/12/KE.
   
      (1)  ĠU 2000 L 332, p. 91.
   
      (2)  ĠU 2006 L 114, p. 9.